Danmarks håndboldlandshold (damer)

Danmarks håndboldlandshold for kvinder har siden midten af 1990'erne tilhørt den absolutte verdenselite. Det er i den periode blevet til tre OL-, et VM- samt tre EM-guldmedaljer samt flere sølv- og bronzemedaljer.

Historisk set har Danmark været tidligt med i udbredelsen af håndbold. I første omgang var det mændene, der var med, men snart efter var også damerne på banen. Det første VM for damer blev afholdt (udendørs) i 1949, dog uden dansk deltagelse. Den første indendørs VM-slutrunde blev afholdt i 1957, hvor det danske hold blev nummer fem, og allerede ved det følgende VM i Rumænien vandt holdet den første danske medalje i den sammenhæng, da det blev til en andenplads.

De følgende mange år var danskerne fortsat med fremme blandt de ti bedste hold i verden, inden det sorte tiår for dansk damehåndbold indtraf fra slutningen af 1970'erne og til slutningen af 1980'erne, hvor holdet ikke kunne kvalificere sig til A-VM. I 1990 var holdet atter kvalificeret, men måtte nøjes med en tiendeplads. I de år var der overvejelser om at nedtone aktivitetsniveauet på A-landsholdniveau, men et blik på den unge generation og deres meriter udsatte denne diskussion.

I 1997, blev de det første kvindehåndboldlandshold til at holde de 3 store titler samtidig (VM, OL og EM). (I 2011 blev Norges kvindehåndboldlandshold det andet til at gøre det samme.) .

Det danske kvindehåndboldlandshold er det eneste landshold (mænd og kvinder) nogensinde til at vinde OL-turneringen i håndbold 3 gange i træk, eftersom de vandt guld i 1996, 2000, og 2004.

Historie

De gyldne år 
I slutningen af 1980'erne havde den unge træner Ulrik Wilbek haft stor succes med et ungdomslandshold, hvorpå flere spillere, der nogle år senere skulle blive store stjerner, første gang viste deres talenter i international sammenhæng. Wilbek havde også ført Viborg HK fra at være et anonymt hold frem til toppen i den danske liga, og da Dansk Håndbold skulle ansætte en ny A-landsholdstræner, var Wilbek et oplagt valg.

Wilbek lod hurtigt en række af de dygtige unge spillere komme med, og da holdet kort før VM i 1993 højst overraskende vandt en træningsturnering i Norge med deltagelse af en lang række af de traditionelt stærke hold på damesiden, løftede en del sportsinteresserede danskere et øjenbryn. Ved den efterfølgende VM-slutrunde viste holdet, at resultatet ikke var tilfældigt, da det blev til sølv-medaljer efter en mindeværdig turnering og efter en finale, der blev tabt 21-22 efter forlænget spilletid til Tyskland. Undervejs havde Danmark vundet sin svære indledende pulje med tre sejre (over bl.a. Rusland og Sydkorea, og trods et klart nederlag til de norske værter i mellemrunden blev det alligevel Danmark, der gik i finalen. Holdet spillede meget angrebsivrigt og var det klart mest scorende hold i slutrunden.

Blandt de spillere, der fik det store gennembrud ved dette VM, var: Anja Andersen, Janne Kolling, Susanne Munk Lauritsen, Rikke Solberg og Anette Hoffmann. Flere af disse var de kommende år med til at sætte præg på den internationale scene, og allerede året efter fik holdet revanche for nederlaget til tyskerne ved den nystartede EM-slutrunde i Tyskland, som danskerne vandt suverænt med lutter sejre, herunder finalesejr over værterne med 27-23.

Holdet toppede i 1996-1997, hvor det på stribe blev til først guld ved OL i Atlanta, dernæst forsvar af EM på hjemmebane igen med lutter sejre samt den hidtil eneste VM-guldmedalje ved slutrunden i Tyskland. Holdet var derfor, indtil den næste slutrunde blev afholdt, regerende mestre i alle landsholdsturneringer.

Pytlicks nye era 
Herefter skete der en naturlig udskiftning, der også gik ud over nogle af holdets bærende kræfter, men successen havde givet sporten en uhyre popularitet i den danske befolkning, og det blev derfor igen populært at spille håndhold. De danske klubhold blev stærkere, dog uden at kunne begå sig i den absolutte elite, men den øgede træning i klubberne gav også bedre spillere, der relativt let kunne indgå på landsholdet. Et mere alvorligt tab var i første omgang, at Wilbek valgte at trække sig efter VM i 1997. Han blev nu afløst af Jan Pytlick, der allerede i første forsøg var medansvarlig i EM-sølvmedaljerne.

Det var også med Pytlick ved roret, at holdet ved sommer-OL 2000 i Sydney genvandt guldmedaljerne, og to år senere fulgte for tredje gang guld ved EM. Et endnu engang forynget landshold satte trumf på med tredje OL-guld i træk ved OL i 2004 i Athen, inden Pytlick i 2005 efter VM valgte at stoppe som landstræner. Ny træner blev den respekterede Brian Lyngholm, men ved hans første slutrunde, EM i håndbold 2006 (kvinder), opnåede Danmark et af de dårligste resultater i mere end et tiår, da det blev til en skuffende 11.-plads.

Der opstod efterfølgende uro, der resulterede i, at Lyngholm trak sig, og Pytlick indvilligede i at komme tilbage for at stå i spidsen for holdet under to kvalifikationskampe om deltagelse i VM i 2007. Det var imidlertid ikke tilstrækkeligt til at sikre sejre, da holdet i to tætte kampe blev besejret af Ukraine. Resultatet var, at Danmark for første gang siden VM i håndbold 1986 (kvinder) ikke var kvalificeret til en slutrunde (og i øvrigt heller ikke til sommer-OL 2008).

Genopbygningen 
Trods fiaskoen med de to kvalifikationskampe valgte DHF at tilbyde Pytlick den ledige landstrænerstilling på mere permanent basis, og efterhånden blev der opbygget et landshold, hvor en række unge spillere, der havde haft succes ved internationale ungdomsmesterskaber kom på holdet. Ved EM i 2010 på hjemmebane havde holdet stor succes i indledningen, men da det kom op mod de allerbedste hold mod slutningen, gik det ikke helt så godt, og holdet måtte nøjes med fjerdepladsen efter at have tabt knebent til Rumænien i kampen om tredjepladsen.

Om foråret det følgende år opstod der en strid mellem DHF og landsholdsspillerne, da forbundet på grund af økonomiske problemer meddelte, at spillerne måtte acceptere omtrent en halvering af den grundløn, de modtog. Størstedelen af spillerne nægtede dette, og det blev luftet, at kvindelandsholdet kunne blive nedlagt. Det gik i første omgang ikke så galt, men da en del af spillerne nægtede at møde op til landsholdssamling, måtte Jan Pytlick udtage en blanding af veteraner, der egentlig var stoppet, unge talenter sammen med de to spillere fra holdet til EM, der accepterede de nye forhold.

VM på hjemmebane og ny begyndelse 
Den 28. december 2014 meddelte Dansk Håndbold, at forbundet tog afsked med landstræner Jan Pytlick efter det skuffende resultat ved EM 2014 i Ungarn/Kroatien. DHF's målsætning inden EM-slutrunden var minimum en sjetteplads, men da Pytlick ikke formåede at blande sig blandt de bedste, valgte man at stoppe samarbejdet med Pytlick, der havde været landstræner siden 1998.

I januar 2015 blev den tidligere herrelandholdspiller Klavs Bruun Jørgensen præsenteret som ny danske kvindelandstræner. Det blev første gang, Bruun skulle træne et kvindehold, og han skulle selvsamme år stå i spidsen for holdet ved VM på hjemmebane. Assistenttræneren blev hans tidligere trænermakker Søren Herskind. Dog fik man ikke gennembruddet på hjemmebane, efter at holdet i kvartfinalen blev slået ud af  efter en tæt afslutning. Med kun fire sekunder tilbage i den forlængede spilletid scorede den rumænske højre fløj Adriana Nechita og sendte Rumænien i en VM-semifinale.

Klavs Bruun Jørgensens første succes med landsholdet kom, da holdet ved EM 2016 i Sverige tog revanche mod  i mellemrunden og spillede sig videre til en EM-semifinale i Göteborg. Her blev det dog til et nederlag til  og efterfølgende endnu et nederlag i bronzekampen mod .

Ved VM 2019 i Japan, endte landsholdet på en skuffende niendeplads ved slutrunden, hvilket resulterede i, at Danmark ikke kvalificerede sig til OL 2020 i Tokyo. Efter den store VM-skuffelsen stoppede træner Klavs Bruun Jørgensen, som landstræner.

I 2020, blev den tidligere herrelandsholdsspiller Jesper Jensen præsenteret som ny landstræner. Ved hans første mesterskab i spidsen for kvindelandsholdet, lykkedes det ham at kvalificerer holdet til en EM-semifinale på hjemmebane, ved EM i håndbold 2020. Holdet blev dog nummer 4, efter man tabte bronzekampen til turneringens helt store underdogs fra .

Tilbage i verdenstoppen 
Efter en 8 års lang medaljetørke på det danske kvindelandshold, lykkedes det dem ved VM i kvindehåndbold 2021 i Spanien at vinde bronzemedaljer. Det danske hold gik igennem turneringen med i alt 8 sejre i 9 kampe. Holdet gik ubesejret gennem både den indledende runde, mellemrunden og kvartfinalen mod . I semifinalen mødte man så , der vandt med blot 23-22, efter Danmark igennem stort set hele kampen havde været foran. Til trods vandt de bronzemedaljer på finaledagen, efter sejr over VM-værtslandet  med cifrene 35-28. Dermed sikrede de den første medalje i 8 år og bare den anden siden EM 2004 i Ungarn. Sandra Toft blev desuden kåret som turneringens bedste målvogter af IHF.

Året efter, ved EM i kvindehåndbold 2022 i Balkan var det danske hold blandt favoritterne til at vinde mesterskabet. Men allerede i åbningskampen i Celje mod værtsnationen  tabte holdet overraskende 26–28 til slovenerne. Dermed var presset på de danske spillere fra start, stort og krævede efterfølgende lutter sejre for som mininum at sikre en semifinaleplads længere i turneringen. De næste to kampe, vandt danskerne over først  og herefter i naboopgøret mod . I mellemrunden fortsatte stimen med to sejre over  og , trods en især tæt og intens kamp mod ungarerne. I den sidste mellemrundekamp mod , krævede det som minimum et dansk point mod nordmændene, medmindre ungarerne vandt deres kamp tidligere om dagen mod . Sidstnævnte scenario skete og danskerne gik ind til topopgøret med en semifinaleplads. Alligevel overraskede de danske underdogs og slog sensationelt naboerne fra  31–29. Det var desuden første gang landsholdet vandt over nordmændene i 8 år. I semifinalen vandt holdet igen over sensationen fra  27–23 og sikrede dermed den første finale i 18 år. I EM-finalen mødte de førnævnte rivaler fra , som stadig var finalens favoritter. Ikke desto mindre var danskerne i front i hele første halvleg og førte til pause 15–12. Alligevel indhentede nordmændene i anden halvleg og tog føringen med få minutter tilbage. Med stillingen 25–27 genvandt  EM-trofæet og danskerne vandt sølv. Emma Friis, EM-slutrundedebutant, blev kåret til Em-turneringens bedste venstre fløj med 40 mål, foruden Kathrine Heindahl som bedste forsvarsspiller.

Spillertrup

Nuværende trup 
Den aktuelle spillertrup til to EM-kvalifikationskampe mod  i Farum og Pristina, d. 12. og 14. oktober. 

Landstræner:  Jesper Jensen

Kampe og mål er aktuelle til og med 14. oktober 2023, efter den seneste landskamp mod .

Trænerteam

Tidligere trupper 

VM i 1993 (Sølv)
Lene Rantala, Gitte Sunesen, Susanne Munk Lauritsen, Rikke Solberg, Anja Andersen, Vivi Kjærsgaard, Janne Kolling, Anette Hoffmann, Camilla Andersen, Tina Bøttzau, Marianne Florman, Anja Byrial Hansen, Gitte Madsen, Anne Dorthe Tanderup, Lise-Lotte Lauridsen, Conny Hamann.

EM i 1994 (Vinder)
Anja Andersen, Camilla Andersen, Conny Hamann, Anja Byrial Hansen, Anette Hoffman, Janne Kolling, Susanne Munk Lauritsen, Lene Rantala, Rikke Solberg, Anne Dorthe Tanderup, Heidi Astrup, Susanne Boilesen, Marianne Florman, Marlene Jensen, Tonje Kjærgaard, Gitte Sunesen.

Sommer-OL 1996 (Vinder)
Anja Andersen, Camilla Andersen, , Heidi Astrup, Marianne Florman, Conny Hamann, Anja Byrial Hansen, Anette Hoffman, Tonje Kjærgaard, Janne Kolling (captain), Susanne Munk Lauritsen, Gitte Madsen, Lene Rantala, Gitte Sunesen, Anne Dorthe Tanderup, Kristine Andersen, Tina Bøttzau.

EM i 1996 (Vinder)
Anja Andersen, Camilla Andersen, Kristine Andersen, Heidi Astrup, Tina Bøttzau, Marianne Florman, Anja Byrial Hansen, Anette Hoffman, Tonje Kjærgaard, Janne Kolling, Susanne Lauritsen, Gitte Madsen, Lene Rantala, Gitte Sunesen, Anne Dorthe Tanderup, Mette Vestergaard.

VM i 1997 (Vinder)
Anja Andersen, Camilla Andersen, Tina Bøttzau, Anette Hoffman, Tonje Kjærgaard, Janne Kolling, Susanne Lauritsen, Gitte Madsen, Lene Rantala, Gitte Sunesen, Anne Dorthe Tanderup,

Lone Mathiesen, Merete Møller, Maybrit Nielsen, Helle Simonsen, Karina Jespersen.

EM i 1998 (Sølv)
Camilla Andersen, Kristine Andersen, Anette Hoffmann, Karina Jespersen, Tonje Kjærgaard, Janne Kolling, Susanne Lauritsen, Lene Rantala, Helle Simonsen, Gitte Sunesen, Mette Vestergaard, Lotte Kiærskou, Karen Brødsgaard, Katrine Fruelund, Christina Roslyng Hansen.

VM i 1999 (6.-plads)
Camilla Andersen, Katrine Fruelund, Lotte Kiærskou, Tonje Kjærgaard, Merete Møller, Lene Rantala, Christina Roslyng, Gitte Sunesen, Mette Vestergaard, Line Daugaard, Natasja Dybmose, Anja Nielsen, Louise Pedersen, Maja Grønbek, Pernille Hansen.

Sommer-OL 2000 (Vinder)
Camilla Andersen, Tina Bøttzau, Karen Brødsgaard, Katrine Fruelund, Maja Grønbæk, Anette Hoffman, Lotte Kiærskou, Tonje Kjærgaard, Janne Kolling, Anja Nielsen, Lene Rantala, Christina Roslyng, Mette Vestergaard, Rikke Petersen, Karin Mortensen.

EM i 2000 (10.-plads)
Line Daugaard, Merethe Hansen, Pernille Hansen, Lotte Kiærskou, Karin Mortensen, Anja Nielsen, Louise Pedersen, Rikke Schmidt, Lene Rantala, Christina Roslyng, Mette Vestergaard, Rikke Hørlykke Jørgensen, Pernille Jørgensen, Majken Larsen, Rikke Skov, Winnie Mølgaard.

VM i 2001 (4.-plads)
Kristine Andersen, Line Daugaard, Katrine Fruelund, Christina Roslyng, Pernille Hansen, Rikke Hørlykke, Lotte Kiærskou, Karin Mortensen, Louise Pedersen, Lene Rantala, Rikke Schmidt, Mette Vestergaard, Josephine Touray, Heidi Johansen, Ditte Andersen, Mette Melgaard.

EM i 2002 (Vinder)
Ditte Andersen, Kristine Andersen, Karen Brødsgaard, Line Daugaard, Katrine Fruelund, Christina Roslyng Hansen, Heidi Johansen, Rikke Hørlykke Jørgensen, Karin Mortensen, Winnie Mølgaard, Lene Rantala, Josephine Touray, Mette Vestergaard, Trine Jensen, Camilla Thomsen, Louise Nørgaard.

VM i 2003 (13.-plads)
Karen Brødsgaard, Line Daugaard, Katrine Fruelund, Christina Roslyng Hansen, Heidi Johansen, Rikke Hørlykke Jørgensen, Karin Mortensen, Lene Rantala, Rikke Schmidt, Rikke Skov, Camilla Thomsen, Josephine Touray, Lise Knudsen, Rikke Nielsen, Anne Petersen, Tine Ladefoged.

Sommer-OL 2004 (Vinder)
Kristine Andersen, Karen Brødsgaard (anfører), Line Daugaard, Katrine Fruelund, Trine Jensen, Rikke Hørlykke Jørgensen, Lotte Kiærskou, Karin Mortensen, Louise Nørgaard, Rikke Petersen-Schmidt, Rikke Skov, Camilla Thomsen, Josephine Touray, Mette Vestergaard, Henriette Mikkelsen.

EM i 2004 (Sølv)
Karen Brødsgaard (anfører), Rikke Hørlykke Jørgensen, Lise Knudsen, Henriette Mikkelsen, Karin Mortensen, Winnie Mølgaard, Rikke Nielsen, Louise Bager Nørgaard, Anne Petersen, Rikke Schmidt, Rikke Skov, Camilla Thomsen, Josephine Touray, Laura Danielsen, Mette Sjøberg, Lene Tobiasen.

VM i 2005 (4.-plads)
Ditte Andersen, Karen Brødsgaard (anfører), Katrine Fruelund, Rikke Hørlykke Jørgensen, Lise Knudsen, Karin Mortensen, Rikke Nielsen, Rikke Schmidt, Mette Sjøberg, Josephine Touray, Mette Vestergaard, Jane Wangsøe, Kristina Bille Hansen, Louise Mortensen, Lene Lund Nielsen, Lene Thomsen.

EM i 2006 (11.-plads)
Kristina Bille-Hansen, Louise Bager Due, Katrine Fruelund, Henriette Rønde Mikkelsen (anfører), Karin Mortensen, Louise Mortensen, Lene Lund Nielsen, Rikke Nielsen, Rikke Schmidt, Mette Sjøberg, Rikke Skov, Lene Thomsen, Trine Troelsen, Anette Bonde Christensen, Malene Dalgaard, Kamilla Kristensen, Louise Svalastog.

EM i 2008 (11.-plads)
Kamilla Kristensen, Henriette Mikkelsen, Karin Mortensen, Louise Mortensen, Lene Lund Nielsen, Rikke Skov (anfører), Josephine Touray, Trine Troelsen, Gitte Aaen, Mie Augustesen, Camilla Dalby, Katrine Fruelund, Lotte Grigel, Maibritt Kviesgaard, Lærke Møller, Christina Pedersen, Susan Thorsgaard.

VM i 2009 (5.-plads)
Christina Pedersen, Karin Mortensen, Mie Augustesen, Maibritt Kviesgaard, Louise Bæk Pedersen, Louise Mortensen, Trine Troelsen, Lærke Møller, Camilla Dalby, Line Jørgensen, Lene Lund Høy Karlsen , Kamilla Kristensen, Mette Melgaard, Christina Krogshede, Mette Iversen Sahlholdt, Susanne Kastrup, Pernille Larsen, Kristina Kristiansen.

EM i 2010 (4.-plads)
Mie Augustesen, Camilla Dalby, Line Jørgensen, Kamilla Kristensen, Maibritt Kviesgaard, Pernille Larsen, Mette Melgaard, Karin Mortensen, Lærke Møller, Rikke Skov, Trine Troelsen, Susan Thorsgaard, Berit Kristensen, Ann Grete Nørgaard, Christina Krogshede, Christina Pedersen.

VM i 2011 (4.-plads)
Mette Melgaard, Maibritt Kviesgaard, Susan Thorsgaard, Christina Krogshede, Karin Mortensen, Pernille Larsen, Christina Pedersen, Christina Pedersen, Line Jørgensen, Kristina Kristiansen, Trine Troelsen, Ann Grethe Nørgaard, Louise Svalastog Spellerberg, Kristina Bille Hansen, Sandra Toft, Maria Fisker, Louise Burgaard, Stine Jørgensen

 Sommer-OL 2012 (gik ikke videre fra gruppen)

Mette Melgaard, Susan Thorsgaard, Mie Augustesen, Camilla Dalby, Christina Krogshede, Karin Mortensen (anfører), Marianne Bonde, Pernille Holst Larsen, Christina Pedersen, Louise Burgaard, Line Jørgensen, Trine Troelsen, Ann Grete Nørgaard, Berit Kristensen, Rikke Skov

 EM i 2012 (5.-plads)
Sandra Toft, Cecilie Greve, Mie Augustesen, Ann Grete Nørgaard, Louise Lyksborg, Kristina Bille, Louise Burgaard, Line Jørgensen (anfører), Kristina Kristiansen, Lotte Grigel, Pernille Holst Larsen, Stine Jørgensen, Sofie Bloch-Sørensen, Susan Thorsgaard, Marianne Bonde, Mette Gravholt

 VM i 2013 (Bronze)

Cecilie Greve, Rikke Poulsen, Ann Grete Nørgaard, Maria Fisker, Trine Østergaard, Maibritt Kviesgaard, Susan Thorsgaard, Mette Gravholt, Marianne Bonde, Stine Jørgensen, Pernille Holst Holmsgaard, Anne Mette Hansen, Jane Schumacher, Kristina Kristiansen, Line Jørgensen (anfører), Louise Burgaard

 EM i 2014 (8.-plads)
Rikke Poulsen, Sandra Toft, Maria Fisker, Ann Grete Nørgaard, Trine Østergaard, Maibritt Kviesgaard, Louise Svalastog Spellerberg, Mette Gravholt, Susan Thorsgaard, Kristina Kristiansen, Lotte Grigel, Stine Jørgensen, Pernille Holst Holmsgaard, Anne Mette Hansen, Louise Burgaard, Line Jørgensen (anfører), Lærke Møller

VM i 2015 (6.-plads)

Rikke Poulsen, Sandra Toft, Maria Fisker, Ann Grete Nørgaard, Trine Østergaard, Anne Mette Pedersen, Mette Gravholt, Stine Bodholdt Nielsen, Kristina Kristiansen, Lotte Grigel, Stine Jørgensen, Anne Mette Hansen, Pernille Holmsgaard, Rikke Skov, Louise Burgaard, Line Jørgensen (anfører) (Indskiftet: Anna Sophie Okkels og Mette Iversen Sahlholdt)

EM 2016 (4.-plads)

Sandra Toft, Maria Fisker, Fie Woller, Trine Østergaard, Louise Svalastog Spellerberg, Stine Bodholt Nielsen, Kathrine Heindahl, Kristina Kristiansen, Lotte Grigel, Stine Jørgensen (anfører), Anna Sophie Okkels, Anne Mette Hansen, Line Haugsted, Mette Tranborg, Anne Cecilie la Cour, Althea Reinhardt

VM 2017 (6.-plads)

Sandra Toft, Althea Reinhardt, Fie Woller, Maria Fisker, Simone Böhme, Trine Østergaard, Sarah Iversen, Rikke Iversen, Kathrine Heindahl, Line Haugsted, Kristina Jørgensen, Stine Jørgensen (anfører), Lotte Grigel, Kristina Kristiansen, Line Jørgensen, Louise Burgaard, Mette Tranborg, Stine Bodholt Nielsen 

EM 2018 (8.-plads)

Sandra Toft, Althea Reinhardt, Fie Woller, Lærke Nolsøe, Line Haugsted, Kristina Jørgensen, Anne Mette Hansen, Mie Højlund, Nadia Offendal, Lotte Grigel, Stine Jørgensen (anfører), Mette Tranborg, Anne Cecilie la Cour, Trine Østergaard, Mathilde Hylleberg, Stine Bodholt, Kathrine Heindahl, Sarah Iversen

VM 2019 (8.-plads)

Sandra Toft, Althea Reinhardt, Freja Cohrt, Lærke Nolsøe, Line Haugsted, Kristina Jørgensen, Anne Mette Hansen, Mie Højlund, Lotte Grigel, Stine Jørgensen (anfører), Louise Burgaard, Trine Østergaard, Simone Böhme, Stine Bodholt, Kathrine Heindahl, Sarah Iversen (Indskiftet: Mia Rej)

EM 2020 (4.-plads)

Sandra Toft (anfører), Althea Reinhardt, Lærke Nolsøe, Line Haugsted, Kristina Jørgensen, Anne Mette Hansen, Mie Højlund, Laura Damgaard, Mia Rej, Louise Burgaard, Mette Tranborg, Trine Østergaard, Andrea Hansen, Rikke Iversen, Kathrine Heindahl, Majbritt Toft Hansen 

VM 2021 (Bronze)

Sandra Toft (anfører), Althea Reinhardt, Lærke Nolsøe, Emma Friis, Line Haugsted, Kristina Jørgensen, Anne Mette Hansen, Mie Højlund, Mia Rej, Michala Møller, Simone Petersen, Mette Tranborg, Louise Burgaard, Simone Böhme, Trine Østergaard, Kathrine Heindahl, Rikke Iversen

EM 2022 (Sølv)

Sandra Toft (anfører), Althea Reinhardt, Elma Halilcevic, Emma Friis, Kristina Jørgensen, Anne Mette Hansen, Mie Højlund, Michala Møller, Simone Petersen, Mette Tranborg, Louise Burgaard, Andrea Hansen, Trine Østergaard, Kathrine Heindahl, Rikke Iversen, Sarah Iversen

Landsholdstrænere 
Danmarks har haft landholdstrænere siden 1946.
 Aksel Pedersen (1946-1958)
 Jørgen Absalonsen (1959-1963)
 Else Birkmose (1963-1965)
 Knud Knudsen (medtræner: Jørgen Gaarskjær) (1965-1968)
 Hans Erik Nielsen (1969-1976)
 Allan Lund (1976-1980)
 Jørgen Andersson (1980-1981)
 Flemming Skovsen (1982-1985)
 Ole Eliasen (1986-1990)
 Ulrik Wilbek (1991–1998)
 Jan Pytlick (1998–2006)
 Brian Lyngholm (2006-2007)
 Jan Pytlick (2007-2015)
 Klavs Bruun Jørgensen (2015-2020)
 Jesper Jensen (2020-)

Statistik

Flest kampe 
Antal kampe spillet for landsholdet.

<small><small>

Flest mål 
De samlede antal mål scorede i officielle kampe.

<small><small>

Længst tid på landsholdet 
Antal flest år på landsholdet.

<small><small>

Turneringsoversigt

Medaljeoversigt

VM 
Danmarks placeringer ved VM-slutrunderne:

Sommer-OL 
Danmarks placeringer ved Sommer-OL.

EM 
Danmarks placeringer ved EM-slutrunderne:

Andre turneringer 

 GF World Cup 2005: 7/8
 GF World Cup 2006: Tredjeplads
 GF World Cup 2007: Fjerdeplads
 GF World Cup 2008: Andenplads
 GF World Cup 2009: Fjerdeplads
 GF World Cup 2010: Fjerdeplads
 GF World Cup 2011: 7/8
 Møbelringen Cup 2005: Vinder
 Møbelringen Cup 2007: Tredjeplads
 Møbelringen Cup 2008: Tredjeplads
 Møbelringen Cup 2010: Andenplads
 Møbelringen Cup 2012: Andenplads
 Møbelringen Cup 2014: Vinder
 Møbelringen Cup 2016: Andenplads
 Møbelringen Cup 2018: Tredjeplads
 Møbelringen Cup 2019: Tredjeplads

Trøje- og hovedsponsor

Referencer

Eksterne henvisninger 
 Dame A-landsholdet , dhf.dk
 Håndboldamerne.dk 
 Oversigt over kampe spillet af landsholdet hos EHF 
 Oversigt over kampe spillet af landsholdet hos the-sports.org 

 
Kvindehåndboldlandshold